PolyAgent/wiki_georgian_en_parallel_20231101 huggingface dataset:
Grigiškės

Grigiškės is a city in the Vilnius city municipality, Lithuania. It is an industrial town with AB Grigiškės, a major paper factory built in 1923. Grigiškės is situated on both banks of the Vokė river, south from the river Neris.
History
Mounds from the 5th to 10th centuries show that the surrounding lands have been inhabited for a long time. Kunigiškės, Kauno Vokė and Salos-Afindevičiai villages were there, with the modern Grigiškės settlement being founded only in the 20th century.
The name in 1923 was given by Grzegorz Kurec, an industrialist of Belarusian origin, who built a paper and cardboard factory and a water power plant with a unique Grigiškės water aqueduct.
In the aftermath of World War II, the factory was expanded, with many new workplaces being created. The town grew rapidly mainly due to the migration of Belarusian workers from Byelorussian Soviet Socialist Republic as well as Lithuanian deportees returning from Siberia, who were prohibited to live in Vilnius, settled here. In the Soviet era, Grigiškės factory also manufactured fiberboards.
On 15 May 1958, Grigiškės became an urban-type settlement and the first Lithuanian schools were established. In 1968, a library was built. On 10 December 1996, by the decree of the Lithuanian president, the Grigiškės coat-of-arms was finally validated. Since 19 March 2000 (official since 21 December 1999), Grigiškės has been part of the Vilnius city municipality.
References
External links
Map of Grigiškės
Cities in Lithuania
Cities in Vilnius County
Vilnius City Municipality
ველო...

ველო... (ლათ. velox — სწრაფი, ჩქარი) — რთული სიტყვის შემადგენელი ნაწილი; ნიშნავს: ველოსიპედისას, საველოსიპედოს. მაგ., ველოდრომი, ველოსპორტი, ველოგადარბენა.
ლიტერატურა
თავსართები
ხმელევის კლდე

ხმელევის კლდე ან ზაიცევის კლდე — ბუნებრივი კლდების ფორმირება, რომელიც მდებარეობს კრასნოსულინის რაიონში, როსტოვის ოლქი, რუსეთის ფედერაცია, ქალაქ შახტიდან ჩრდილო-აღმოსავლეთით, ხუტორ სადკის ჩრდილოეთით. წარმოადგენს ბუნებრივი კლდეების ერთობლიობას. კლდის სიმაღლეა 30 მეტრი, საერთო სიგრძე დაახლოებით ერთი კილომეტრი. ხმელევის იგივე ზაიცევის კლდეები ყველაზე მაღალია როსტოვის ოლქში.
ტურიზმი
ხმელევის კლდეები - ეს არის ადგილი სადაც იმართება საფრონოვის შეჯიბრება ალპინიზმში, რომელიც საერთო რუსულ ხასიათს ატარებს და მთელი ქვეყნის ალპინისტები იყრიან თავს. აქვე სხვა სპორტული ღონისძიებებიც იმართება. მთაზე ასვლის სხვადასხვა სირთულის მარშრუტებია მონიშნული. ეს მარშრუტებია: „სპარტაკი“, „ტაგანროგი“, „გემის კიჩო“, „გული“ და „ვორონეჟი“.
კლდეების თავზე მდებარეობს დიდი ვაკე, რომელსაც იყენებენ კემპინგისათვის. კლდეებთან ახლოს მიედინება პატარა მდინარე კუნდრიუჩია. მდინარესა და კლდეებს შორის დაბლობი გადადის სქელ კორომში, რომელიც ოაზისს წარმოადგენს. აქედან გამომდინარე ამ ადგილებში მუდმივად სიგრილეა, ზაფხულის ცხელ დღეებშიც კი. კორომებთან ახლოს მდებარეობს დიდი მოედანი, სადაც კარგი ადგილია კარვების გასაშლელად. მთელი კორომის გაყოლებაზე ქვემოთ მიემართება ბილიკები სადაც უხვადაა სასმელი წყლები.
სატრანსპორტო საშუალებები
კლდეებამდე მისვლა შესაძლებელია მანქანით, დონის როსტოვიდან М-4 გზატკეცილით, მოსკოვის მიმართულებით. მგზავრმა უნდა იაროს 100 კმ. სანამ არ შეხვდება გზის მაჩვენებელი „Владимировка“. მასთან მოუხვევს მარჯვნივ და ივლის ცენტრალური გზით. 4,5 კმ-ის შემდეგ გაუხვევს მარცხნივ ხუტორ „სადკის“ მხარეს. ხუტორის გავლის შემდეგ იწყება გლუვი გრუნტიანი გზა. კლდეებამდე ბევრი ბილიკი მიდის შესაძლებელია ნებისმიერს გაყვეს. ხმელევის კლდეებამდე მისვლა კარგია მზიიანი ამინდის შემთხვევაში, არ შეიძლება წასვლა გადაუღებელი წვიმების შემდეგ.
გალერეა
სქოლიო
რუსეთის კლდეები
როსტოვის ოლქის ღირსშესანიშნაობები
ტრუპიალისებრნი

ტრუპიალისებრნი — ფრინველთა ოჯახი ბეღურასნაირთა რიგისა. მათი სხეულის სიგრძეა 16,5–53 სმ. ნისკარტი კონუსისებურია, ზოგიერთისათვის წვრილია, დანარჩენებისათვის — მასიური, ზოგჯერ საფუძველთან გაბერილი. კუდი საფეხუროვანია. შეფერილი არიან შავად, იშვიათად მურად, ზოგჯერ წითელ ან ყვითელ ტონებთან ერთად. აერთიანებს დაახლოებით 100-მდე სახეობას. გავრცელებული არიან ჩრდილოეთ და სამხრეთ ამერიკაში; ბინადრობენ უდაბნოებში, პრერიებში, ჭაობებსა და ტყეებში. წარმოადგენენ ტოროლების, შოშიების, მოლაღურებისა და ძველი სამყაროს სხვა ფრინველების ბიოლოგიურ შემცვლელებს. მრავალი ტრუპიალი პოლიგამია, ცხოვრობს კოლონიებად. ბუდე მცირე ზომის ღია ნაგებობიდან მასიურ (1,8 მეტრის სიგრძის) „კალათამდეა“, რომელიც ხეზეა განთავსებული. დედალი დებს 2–3-დან 5–6-მდე კვერცს; კრუხობს მხოლოდ დედალი. ზოგიერთი ტრუპიალი პარაზიტია, კვერცხს სხვა ფრინველების ბუდეში დებს. იკვებებიან მწერებით, თესლებით, ყვავილების ნექტრითა და ხილის წვენით. რამდენიმე მათგანი (მაგალითად, ქოჩორა ტრუპიალი) ზიანს აყენებს ხეხილის ხეებს.
რესურსები ინტერნეტში
სქოლიო
ბეღურასნაირნი
დემონების მკვეთი ხმალი

დემონების მკვეთი ხმალი — იაპონური მანგას სერია, რომლის შემქმნელი და ილუსტრატორია კოიოჰარუ გოტოგე. იბეჭდება 2016 წლის 15 თებერვლიდან ჟურნალ „Weekly Shōnen Jump“-ში.
სიუჟეტი მოგვითხრობს ახალგაზრდა ბიჭის, ტანჯირო კამადოს ისტორიას, რომელიც დემონების გამანადგურებელი ხდება, მას შემდეგ, რაც მის ოჯახის წევრებს კლავენ დემონები, ხოლო მისი და, ნეზუკო კამადო დემონად იქცევა. ტანჯირო ეძებს გზას, რომ ნეზუკო ისევ ადამიანად აქციოს.
2017 წელს „დემონების მკვეთი ხმალის“ გამოცემის ლიცენზია ჩრდილოეთ ამერიკაში მოიპოვა კომპანია Viz Media-მ. 2018 წლის ნოემბრის მონაცემებით სერიის გამოცემის საერთო რაოდენობა 3 მილიონ ეგზემპლარს აღემატებოდა. იმავე წლის ივნისში გახდა ცნობილი, რომ კომპანია Ufotable მუშაობდა ამავე სახელწოდების ანიმეს შექმნაზე, რომლის პროდიუსერად დაინიშნა ჰიკარუ კონდო, ხოლო რეჟისორად — ჰარუო სოტოძაკი. თვითონ ნამუშევარი იაპონიის ტელეეკრანებზე 2019 წლის 6 აპრილიდან 28 სექტემბრამდე გადაიცემოდა. ანიმე-სერიალის გამოცემიდან მცირე დროში დაანონდა ფილმი-გაგრძელება სახელწოდებით „Kimetsu no Yaiba Movie: Mugen Ressha-hen“, რომლის პრემიერა დაგეგმილია 2020 წლისთვის.
რესურსები ინტერნეტში
სქოლიო
მანგას სერიები
2016 წლის მანგა
2019 წლის ანიმე ტელესერიალები
სათავგადასავლო ანიმე და მანგა
ბნელი ფენტეზი ანიმე და მანგა
დემონები მასობრივ კულტურაში
ანიმე და მანგა ახალგაზრდებისთვის
Shueisha-ს მანგა
Toonami
Ufotable
Viz Media-ს მანგა
Aniplex
ნიკოლოზ ტურჩანინოვი

ნიკოლოზ ტურჩანინოვი
ნიკოლოზ სტეფანეს ძე ტურჩანინოვი (დ. 1796, ნიკიტოვკა — გ. , ხარკივი) — რუსი ბოტანიკოსი, პეტერბურგის მეცნიერებათა აკადემიის წევრ-კორესპონდენტი (1830). დაამთავრა ხარკივის უნივერსიტეტი (1814). 1814–1828 წლებში მსახურობდა ფინანსთა სამინისტროში სანქტ-პეტერბურგში, ამავდროულად აწარმოებდა ფლორისტიკულ კვლევებს სანქტ-პეტერბურგის გუბერნიასა და აღმოსავლეთ ციმბირში. 1828–1837 წლებში რამდენიმე მოგზაურობა განახორციელა ბაიკალისპირეთსა და იმიერბაიკალეთში. 1845 წელს სამსახურიდან გადადგა. 1847 წლიდან ცხოვრობდა ხარკივში. ძირითადი სამეცნიერო შრომები მიუძღვნა ფლორისტიკას. ავტორია შრომისა „ბაიკალ-დაურიის ფლორა“ (1842–1857). შეისწავლა ჩინეთის, მონღოლეთის, იაპონიის, მექსიკისა და რიგი სხვა ქვეყნების მცენარეები. აღწერა 100-ზე მეტი ახალი გვარი და 1000-ზე მეტი ახალი სახეობა. 1857 წელს მიიღო დემიდოვის პრემია.
სქოლიო
რუსი ბოტანიკოსები
პეტერბურგის მეცნიერებათა აკადემიის წევრ-კორესპონდენტები
დემიდოვის პრემიის ლაურეატები
რუბინიო

რუბინიო (დ. 4 აგვისტო, 1982) — ბრაზილიელი ფეხბურთელი, რომელიც ამჟამად ასპარეზობს ტურინის იუვენტუსში.
ტიტულები
იუვენტუსი
სერია A (4): 2012-13, 2013-14, 2014-15, 2015-16
იტალიის სუპერთასი (2): 2013, 2015; ვერცხლის პრიზიორი: 2014
იტალიის თასი: 2014-15
უეფას ჩემპიონთა ლიგა: 2014-15
რესურსები ინტერნეტში
რუბინიოს გვერდი იუვენტუსის ოფიციალურ საიტზე
ბრაზილიელი ფეხბურთელები
დაბადებული 1982
სერია A-ს ფეხბურთელები
იუვენტუსის ფეხბურთელები
ლივორნოს ფეხბურთელები
კორინთიანსის ფეხბურთელები
პალერმოს ფეხბურთელები
დაბადებული 4 აგვისტო
ცხვირგრძელასებრნი

ცხვირგრძელასებრნი — ხოჭოების ოჯახი ნაირმჭამელი ხოჭოების ქვერიგისა. სახეობრივი შემადგენლობით ცხოველების ყველაზე დიდი ოჯახია. ცნობილია 80000-მდე სახეობა, საქართველოში გვხვდება 900-მდე. მათი სხეულის სიგრძე 0,8–60 მმ-ს შეადგენს, აქვთ მრავალნაირი ფორმა და შეფერილობა, ხშირად დაფარული არიან ბეწვით ან ქერცლით. ხასიათდებიან წაგრძელებული თავმილით, რომელიც ბოლოვდება მღრღნელი ტიპის პირის აპარატით. ულვაშები მუხლიანი და გურზისებრია. ფეხის თათები 5-სახსრიანია (მე-4 სახსარი დამალულია მე-3-ის ამონაჭერში). ცხვირგრძელების მატლები, რომლებიც ნიადაგში ან მცენარის ქსოვილებში ვითარდებიან, თეთრი ფერისანი და C-სებურად მოღუნულები არიან, არ აქვთ ფეხები; ღიად მცხოვრები მატლები მუხლუხისნაირი და ჭრელი ფერისაა; მცირე ნაწილი (Cossininae) ლპობად მერქანში ვითარდება.
გავრცელებული არიან ყველანაირ ბუნებრივ ზონაში, გარდა პოლარული უდაბნოებისა, განსაკუთრებით მრავლად არიან ტროპიკებში. ცხვირგრძელასებრთა უმრავლესობა მხოლოდ გარკვეული ოჯახების, გვარებისა და სახეობების მცენარეებზე ვითარდება. დიდი უმრავლესობა მავნებელია, აზიანებს თითქმის ყველა სასოფლო-სამეურნეო კულტურას, ტყის მერქნიან მცენარეებს, ტექნიკურ მერქანს და მცენარეულ პროდუქტებს, მაგ., ჭარხლის ცხვირგრძელები (Bothynoderes), მცელავი ხოჭოები (Otiorhynchus), მეფრაკენი (Lixus), ფოთლის ცხვირგრძელები (Hypera), ყვავილჭამიები (Anthonomus), ნაყოფცხოვრიები (Curculio), მეფისენი (Pissodes) და სხვ. კვების ხასიათის მიხედვით უმრავლესობა ფიტოფაგია, მცირე ნაწილი — ფიტოსაპროფაგი; მრავალი სახეობა — ოლიგოფაგი, თითქმის მონოფაგი, ანუ იკვებებიან განსაზღვრული სახეობის მცენარეებითა და მცენარეთა ნაწილებით. ნიადაგში განვითარებული მატლები ჭამენ მცენარეთა ფესვებს.
ცხვირგრძელასებრთა ოჯახი მორფოლოგიური, ბიოლოგიური თავისებურებებისა და ევოლუციური გზების მიხედვით იყოფა 2 ჯგუფად: გრძელხორთუმიანები (Phanerognatha), რომელთა თავმილი თავის ძირითად ნაწილს ბევრად აღემატება, და მოკლეხორთუმიანები (Adelognatha), რომელთა თავმილი ჩვეულებრივად არ აღემატება თავის ძირითად ნაწილს.
გალერეა
სქოლიო
ქვემო აძვისის ღვთისმშობლის ეკლესია

ქვემო აძვისის ღვთისმშობლის ეკლესია — ეკლესია ხაშურის მუნიციპალიტეტის სოფელ ქვემო აძვისში. ეკლესია დგას სოფლის აღმოსავლეთით, სასაფლაოზე. სტილისტური ნიშნებით თარიღდება გვიანდელი ფეოდალური ხანით.
ეკლესია დარბაზულია (10,2X5,8 მ), ნაგებია უხეშად დამუშავებული ქვიშაქვით. შესასვლელები სამხრეთიდან და დასავლეთიდანაა. დასავლეთის შესასვლელი ამოშენებულია და მის ადგილზე სამი პატარა სათოფურია გაკეთებული. ნახევარწრიული აფსიდის ღერძზე შიგნიდან შეისრული, ხოლო გარედან ნახევარწრიული თაღით გადახურული სარკმელია. სარკმლის ჩრდილოეთით სწორკუთხა, ხოლო სამხრეთით თაღოვანი ნახევარწრიული ნიშია. თითო სარკმელია დასავლეთის კედლის ღერძზე და სამხრეთ კედლის აღმოსავლეთ მონაკვეთში. დარბაზის გრძივ კედლებზე და დასავლეთ კედლის კუთხეებში ორსაფეხურიანი პილასტრებია. პილასტრების პირველ საფეხურს კედლის დეკორატიული თაღები ეყრდნობა, ხოლო მეორეს - დარბაზის ნახევარწრიული კამარის საბჯენი თაღი, რომლის შეზნექილი ქუსლის ქვა შემორჩენილია ჩრდილოეთ პილასტრზე. თაღების ქუსლებთან მთლიანი ქვიშაქვის ომპოსტებია, რომელთა პროფილს თარო და უმნიშვნელოდ შეზნექილი სიბრტყე შეადგენს. აღმოსავლეთ ფასადზე სარკმელი ოთხლილვიან ჩარჩოშია ჩასმული. მის მარჯვნივ გეომეტრიული ორნამენტით შემკული ქვიშაქვის ფილაა. დასავლეთის შესასვლელი დასრულებულია რელიეფური არქიტრავით. დასავლეთ ფრონტონის ჩრდილოეთ ქანობზე და გრძივ კედლებზე შემორჩენილია თაროსებრი ლავგარდნის ფრაგმენტები.
ლიტერატურა
რესურსები ინტერნეტში
ხაშურის მუნიციპალიტეტის ტაძრები
ღვთისმშობლის სახელობის ეკლესიები
მამქაბინა

მამქაბინა — სოფელი აზერბაიჯანში, ზაქათალის რაიონში.
რესურსები ინტერნეტში
ზაქათალის რაიონის სოფლები
მეტეხის მაცხოვრის ეკლესია

მეტეხის მაცხოვრის ეკლესია — არქიტექურული ძეგლი, საკულტო ნაგებობა ქარელის მუნიციპალიტეტის სოფელ მეტეხში. აგებულია გვიან შუა საუკუნეებში.
მდინარე ფრონეს მარჯვენა ნაპირზე მდებარე ეკლესია მოყვითალო ქვიშაქვის დიდი კვადრებითაა ნაგები. ალაგ-ალაგ წყობა შევსებულია წვრილი ქვით.
დარბაზული ეკლესია გეგმით სწორკუთხედს წარმოადგენს. აღმოსავლეთით დასრულებულია ნახევარწრიული აბსიდით, რომლის ცენტრში გაჭრილია მაღალი, თაღოვანი სარკმელი. აბსიდის ჩრდილოეთით და სამხრეთით თითო სწორკუთხა ღრმა ნიშია. სფერული კონქი ამოყვანილია ქვის რადიალური რიგებით - სატრიუმფო თაღი აბსიდის მხრებს ეყრდნობა. აბსიდის იატაკის დონე ერთი საფეხურით მაღალია დარბაზის იატაკთან შედარებით.
ნახევარცილინდრული კამარის საბრჯენი თაღი იმპოსტებს ეყრდნობა. დარბაზი განათებულია სამხრეთის და დასავლეთის თაღოვანი სარკმლებით. დასავლეთი სარკმლის ჭრილი ირიბია. ეკლესიას ორი შესასვლელი აქვს - სამხრეთიდან და ჩრდილოეთიდან. ორივე კარი შიგნით თაღოვანი, გარედან არქიტრავულია. ჩრდილოეთი შესასვლელი გვიანდელ მინაშენს უკავშირდება. ამჟამად კარი ამოქოლილია. მინაშენი გეგმით სწორკუთხაა, აღმოსავლეთით იკითხება ნახევარწრიული აბსიდის ნაწილი. მინაშენის კედლების სიმაღლე 1 მეტრს აღწევს.
ეკლესიას მარტივპროფილიანი კარნიზი აქვს. ეკლესიის კედლები დაბზარულია, სარკმლები დაზიანებული, კარნიზი ბევრგან ჩამოცვენილია; აყრილია საბურავი.
ლიტერატურა
შიდა ქართლი, ზნაურის (ყორნისი) რაიონის არქიტექტურული მემკვიდრეობა, ტ. II, 2004
ქარელის მუნიციპალიტეტის ტაძრები
ადიგენის მუნიციპალიტეტის ძეგლების სია

ადიგენის მუნიციპალიტეტის ძეგლების სია
ადიგენის მუნიციპალიტეტის ობიექტების/ძეგლების სიაში წარმოდგენილია მუნიციპალიტეტის ტერიტორიაზე არსებული კულტურული მემკვიდრეობის თვალსაზრისით ღირებული ობიექტები, რომელთა ნაწილს კანონით დადგენილი წესით მიენიჭათ კულტურული მემკვიდრეობის უძრავი ძეგლის სტატუსი. უძრავი ძეგლის სტატუსის მქონე ობიექტების ნაწილს ასევე განსაზღვრული აქვს ეროვნული კატეგორია. ადიგენის მუნიციპალიტეტის მასშტაბით კულტურული მემკვიდრეობის თვალსაზრისით ღირებული ობიექტები იყოფა 3 ჯგუფად:
ობიექტები სტატუსის გარეშე
კულტურული მემკვიდრეობის უძრავი ძეგლები
ეროვნული კატეგორიის მქონე უძრავი ძეგლები
ადიგენის მუნიციპალიტეტის ძეგლების სია
რესურსები ინტერნეტში
heritagesites.ge — კულტურული მემკვიდრეობის უძრავი ძეგლების სია
ადიგენის მუნიციპალიტეტის ისტორიული და არქიტექტურულ–კულტურული ძეგლები
სქოლიო
ჯეირან ფაჩუაშვილი

ჯეირან ფაჩუაშვილი (დ. 31 აგვისტო, 1942, ქუთაისი) — ქართველი მხატვარი, პოლიტიკოსი.
1968 წელს დაამთავრა თბილისის სახელმწიფო სამხატვრო აკადემიის ფერწერის ფაკულტეტი. 1968 წლიდან იყო ქუთაისის სახელმწიფო დრამატული თეატრის მთავარი მხატვარია. მის მიერ გაფორმებული სპექტაკლებიდან აღსანიშნავია: ი. ვოლჩეკის „სასამართლო ქრონიკა“, ვ. სოფკოს „შორეული ფანჯრები“, დავით კვიცარიძის „როცა სიცოცხლე გეძახის“, ილია ჭავჭავაძის “გლახის ნაამობი“, იონა ვაკელის „აპრაკუნე ჭიმჭიმელი“, კონსტანტინე გამსახურდიას „მთვარის მოტაცება“, დავით კლდიაშვილის „დარისპანის გასაჭირი“, ნოდარ დუმბაძის „ნუ გეშინია, დედა“, „საბრალდებო დასკვნა“, „მე ბებია, ილიკო და ილარიონი“, აკაკი გეწაძის „წმინდანები ჯოჯოხეთში“, ოტია იოსელიანის „ექვსი შინაბერა და ერთი მამაკაცი“, მოლიერის „ჟორჟ დანდენი“ და „ძალად ექიმი“, ლ. მიტროფანოვის „მკვლელობა სადგურში“, ალექსანდრე ჩხაიძის „მიკროფონი“, რევაზ თაბუკაშვილის „რაიკომის მდივანი“, ალექსი არბუზოვის „ძველმოდური კომედია“, ალექსანდრე ოსტროვსკის „შემოსავლიანი ადგილი“, ალექსანდრ დიუმას „სამი მუშკეტერი“, მიხეილ შატროვის „ექვსი ივლისი“, არჩილ სულაკაურის „სალამურა“, ალექსანდრე ყაზბეგის „განკიცხულნი“. გორის თეატრში გააფორმა რუსტამ იბრაგიმბეკოვის „ქალი მწვანე კარს იქით“და სხვა. 1997 წლიდან სამხატვრო ხელმძღვანელი და გენერალური დირექტორია. 1968 წლიდან მონაწილეობს გამოფენებში, გაფორმებული აქვს ქუთაისის სახელმწიფო დრამატული თეატრის, თბილისის მოზარდ მაყურებელთა, ფოთის სახელმწიფო თეატრის, სამარის ოპერისა და ბალეტის თეატრის სპექტაკლები. მისი ნამუშევრები დაცულია ქუთაისის სახვითი ხელოვნების გალერეაში, რუსეთის, საქართველოს, გერმანიის, ინგლისის კერძო კოლექციებში. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
ჯეირან ფაჩუაშვილი — საქართველოს პარლამენტის ოფიციალური საიტი
დაბადებული 31 აგვისტო
დაბადებული 1942
საქართველოს რესპუბლიკის I მოწვევის უზენაესი საბჭოს წევრები
ქართველი მხატვრები
ქუთაისში დაბადებულები
საქართველოს სსრ-ის დამსახურებული მხატვრები
საქართველოს სახელმწიფო პრემიის ლაურეატები
საქართველოს ღირსების ორდენის კავალრები
თბილისის ღვთისმშობლის ამაღლების კათოლიკური ეკლესია

თბილისის ღვთისმშობლის ამაღლების კათოლიკური ეკლესია
თბილისის მარიამ ღვთისმშობლის ზეცად აღყვანების კათოლიკური კათედრალური (სამეუფო) ტაძარი, აგრეთვე თბილისის კათოლიკური ეკლესია — საქართველოში კათოლიკური ეკლესიის ცენტრალური საკათედრო ტაძარი, რომელიც თბილისის გ. აბესაძის ქუჩის მე-4 ნომერში მდებარეობს. 1801 წლის, რუსეთის მიერ საქართველოს ასიმილაციის, შემდეგ რუსეთის მეფე ალექსანდრემ თბილისის პრეფექტს ფრანჩესკო პადუელს კათოლიკური ეკლესიის აშენების ნება დართო და 1804 წელს კაპუცინის ქუჩაზე ეკლესია ააშენეს. ამ ქუჩაზე ფართი და 6,000 მანეთი გამოუყეს კათოლიკეებს. მშენებლობაში ავსტრიის მონარქმაც შეიტანა წვლილი 1286 პიასტრის სახით. XIX საუკუნეში ეკლესია უფრო გაფართოვდა.
1937 წელს ეკლესია გაუქმდა, ხოლო ხელახლა 1999 წლის 15 აგვისტოს, რომის პაპის იოანე პავლე II-ის საქართველოში ვიზიტის დროს, ამოქმედდა.
დღეს ტაძარში წირვა მხოლოდ ქართულ ენაზე აღევლინება რომაული კონდაკით.
ტაძარში ბევრი ვიტრაჟი და წმინდანთა ქანდაკებებია, მათ შორის წმ. იოსების, წმ. ტერეზა ლიზიელისა და წმ. ნინოს.
იხილეთ აგრეთვე
თბილისის პეტრე და პავლე მოციქულთა ეკლესია
რესურსები ინტერნეტში
Католический собор Вознесения Богородицы Девы Марии — один из красивейших храмов в Тбилиси
Католический храм Вознесения Девы Марии
სქოლიო
თბილისის ეკლესიები
საქართველოს კათოლიკური ტაძრები
შუაევროპული ირემი

შუაევროპული ირემი (ლათ. Cervus elaphus hippelaphus) — წყვილჩლიქოსანი ცხოველი ირმისებრთა ოჯახისა. წარმოადგენს კეთილშობილი ირემის ქვესახეობას. ბინადრობს სამხრეთ-აღმოსავლეთ და ცენტრალურ ევროპაში. გავრცელების არეალია: საფრანგეთი, გერმანია, დანია, უნგრეთი, დასავლეთი კარპატები, ალპის მთები. ღია ფერისაა, მოყვითალო-მოთეთრო შეფერილობა ადგილ-ადგილ მოშავო ფერში გადადის.
იხილეთ აგრეთვე
კეთილშობილი ირემი
სქოლიო
ირმისებრნი
ცნობის ფურცელი

ცნობის ფურცელი
„ცნობის ფურცელი“ — ქართული საზოგადოებრივ-პოლიტიკური პერიოდული გამოცემა, გამოდიოდა თბილისში 1896 წლის 20 ოქტომბრიდან 1906 წლის 25 მარტამდე. 1901 წლიდან ჰქონდა ყოველკვირეული სურათებიანი დამატება იმავე სახელწოდებით. 1904 წლიდან გაზეთი გახდა საქართველოს სოციალისტ-ფედერალისტთა პარტიის ორგანო. უმთავრესი თანამშრომლები: არჩილ ჯორჯაძე, გ. ზდანოვიჩი, გ. ლასხიშვილი, სამს. ფირცხალავა, გრ. რცხილაძე, გრ. გველესიანი, კიტა აბაშიძე და სხვ.
რედაქტორ-გამომცემლები
ვალერიან გუნია (1896–1899);
ალექსანდრე ჭყონია (1899 10 დეკემბრიდან – 1900 4 ნოემბრამდე);
ალექსანდრე ჯაბადარი (1901–1906).
ლიტერატურა
Петроградь, 1916 г.
რესურსები ინტერნეტში
ცნობის ფურცელი
რუსეთის იმპერიის გაზეთები
საქართველოს ჟურნალები
ქართულენოვანი გაზეთები
ჩარლზ ფერბენკსი

ჩარლზ ფერბენკსი
ჩარლზ უორენ ფერბენკსი (დ. 11 მაისი, 1852 — გ. 4 ივნისი, 1918) — ამერიკელი სენატორი ინდიანიდან და აშშ-ის 26-ე ვიცე-პრეზიდენტი, რესპუბლიკელი.
რესურსები ინტერნეტში
აშშ-ის ვიცე-პრეზიდენტები
აშშ-ის სენატორები
დაბადებული 11 მაისი
დაბადებული 1852
გარდაცვლილი 4 ივნისი
გარდაცვლილი 1918
ჟორჟ კარლუშ ფონსეკა

ჟორჟ კარლუშ ფონსეკა (დ. 29 ოქტომბერი, 1950, მინდელუ, კაბო-ვერდე) — კაბო-ვერდეს პოლიტიკური მოღვაწე, იურისტი და უნივერსიტეტის პროფესორი. ქვეყნის პრეზიდენტი 2011–2021 წლებში.
უმაღლესი განათლება მიიღო ლისაბონში, იურიდიული ფაკულტეტის მაგისტრის ხარისხით დაამთავრა ლისაბონის უნივერსიტეტი.
რესურსები ინტერნეტში
ჟორჟ კარლუშ ფონსეკას ბიოგრაფია
კაბო-ვერდეს პრეზიდენტები
დაბადებული 1950
კაბო-ვერდელი პოლიტიკოსები
დაბადებული 29 ოქტომბერი
Give 'Em Enough Rope

Give 'Em Enough Rope — ინგლისური პანკ-როკ ჯგუფ The Clash-ის მეორე სტუდიური ალბომი. ის გამოიცა 1978 წლის 10 ნოემბერს, CBS Records-ზე. ეს იყო ჯგუფის პირველი ალბომი, რომელიც აშშ-ში გამოიცა, რადგან The Clash-ის ამერიკული ვერსია მოგვიანებით, 1979 წელს გამოვიდა. ალბომი კარგად მიიღეს კრიტიკოსებმა და ფანებმა. ბრიტანულ ჩარტებში ის მეორე ადგილზე მოხვდა, ბილბორდ 200-ში კი 128-ე ადგილზე.
სიმღერების სია
პერსონალი
ჯო სტრამერი- ვოკალი, რითმ გიტარა
მიკ ჯოუნსი - მთავარი გიტარა, ვოკალი
პოლ სიმონონი - ბას გიტარა
ტოპერ ჰიდონი – დასარტყმელი საკრავები
ჩარტები
სერტიფიცირებები
სქოლიო
1978 წლის ალბომები
The Clash-ის ალბომები
Epic Records-ის ალბომები
ფულკი (იერუსალიმი)

ფულკი (იერუსალიმი)
ფულკი (ფულკ V ანჟუელი, ასევე ცნობილია როგორც ფულკ უმცროსი დ. 1092 — გ. 13 ნოემბერი, 1143) — ანჟუს გრაფი 1109–1129 წლებში და იერუსალიმის მეფე 1131–1143. მისი მეფობის დროს იერუსალიმის სამეფომ მიაღწია თავის მაქსიმალურ საზღვრებს.
ლიტერატურა
Runciman, Steven (1952) A History of the Crusades, Vol. II: The Kingdom of Jerusalem, Cambridge University Press.
Medieval Women, edited by Derek Baker, the Ecclesiastical History Society, 1978
იერუსალიმის მეფეები
ანჟუს გრაფები
დაბადებული 1092
გარდაცვლილი 13 ნოემბერი
გარდაცვლილი 1143
სუსაიყიშლაყი (მრავალმნიშვნელოვანი)

სუსაიყიშლაყი (მრავალმნიშვნელოვანი)
სუსაიყიშლაყი შეიძლება აღნიშნავდეს:
სუსაიყიშლაყი — სოფელი აზერბაიჯანში, ყუბის რაიონში
სუსაიყიშლაყი — სოფელი აზერბაიჯანში, ხაჩმაზის რაიონში
Careful with That Axe, Eugene

Careful with That Axe, Eugene
„Careful with That Axe, Eugene“ — ინგლისური პროგრესული როკ-ჯგუფ პინკ ფლოიდის ინსტრუმენტული იმპროვიზაციული კომპოზიცია, გამოცემული სინგლზე „Point Me at the Sky“. იგი აგრეთვე შეტანილია ჯგუფის კრებულში Relics. მისი საკონცერტო ვერსიები ჟღერს ალბომში Ummagumma და ფილმში Pink Floyd: Live at Pompeii. კომპოზიციის კიდევ ერთი ვერსია, „Come in Number 51, Your Time Is Up“, შეტანილია მიქელანჯელო ანტონიონის ფილმში „ზაბრისკი პოინტი“ და მის საუნდტრეკში.
კომპოზიცია
კომპოზიციის მუსიკალური ნაწილი ეფუძნება მსუბუქ, ორგანზე აგებულ ჯემს და ბას-გიტარის თანმხლებ პარტიას, რომელიც მონოტონურია. სიმღერას ტექსტი არ აქვს, თუმცა როჯერ უოტერსი ჩურჩულებს მის სათაურს, რასაც მოჰყვება მისივე კივილი, Candy and a Currant Bun-ის მსგავსი. მუსიკა უფრო და უფრო ხმაურიან ტონს იძენს, შემდეგ კი თანდათან მშვიდდება. დაძაბული სექციების დროს დეივიდ გილმორის გიტარა და სკეტ-ვოკალი ჟღერს. კონცერტების დროს ამ ნაწილს დეივიდი ვოკალურად გიტარასთან უნისონში ასრულებდა.
ფილმისთვის „ზაბრისკი პოინტი“ კომპოზიციას გადაერქვა სახელწოდება და ეწოდა „Come In Number 51, Your Time Is Up“. მას დაემატა ბევრი ჩურჩული და გუნდის ვოკალები. ძირითად ვოკალებს ამ ვერსიაში ასრულებენ დეივიდ გილმორი და როჯერ უოტერსი, ხოლო უოტერსის კივილი შესამჩნევად ხმამაღალია. თუკი ორიგინალური ვერსია რე მინორში სრულდებოდა, ეს ვერსია მი მინორში სრულდება. ფილმში იგი ჟღერს ფინალური სცენის დროს, როდესაც შენელებული მოძრაობით არის ნაჩვენები დიდი აფეთქება.
საკონცერტო ვერსიები
ჯგუფი კომპოზიციას ასრულებდა 1968-1973 წლების ყველა კონცერტზე, ერთხელ კი 1977 წელსაც შეასრულა. ადრეული ვერსიის წარდგენა შედგა 1968 წლის 31 მაისს, სათაურით „Keep Smiling People“. სათაურით „Murderistic Woman“ კომპოზიცია ჯონ პილის გადაცემაში Top Gear, 1968 წლის 11 აგვისტოს გადაიცა, ხოლო ჩაიწერა მანამდე, BBC-ს სტუდიაში Piccadilly, 1968 წლის 25 ივნისს.
პერსონალი
როჯერ უოტერსი - ბას გიტარა, ვოკალი
დეივიდ გილმორი- გიტარა, ვოკალი
რიჩარდ რაიტი - ორგანი
ნიკ მეისონი- დასარტყმელი საკრავები, პერკუსია
სქოლიო
პინკ ფლოიდის სიმღერები
1968 წლის სიმღერები
სიმღერები დეივიდ გილმორის ავტორობით
სიმღერები როჯერ უოტერსის ავტორობით
Swing When You're Winning

Swing When You're Winning — რობი უილიამსის მეოთხე სტუდიური ალბომი. იგი გამოვიდა 2001 წლის 19 ნოემბერს. დისკი წარმოადგენს სვინგის ჟანრის ცნობილი სიმღერების ქავერ-ვერსიების კრებულს. დიდი წარმატება იქონია მასში შეტანილმა სიმღერამ Somethin' Stupid, რომელიც ჩაწერილია ნიკოლ კიდმანის მონაწილეობით.
თავის მხრივ, ალბომის სათაური ეხმაურება მომღერლის წინა დისკის, Sing When You're Winning სათაურს.
სიმღერების სია
ყოველკვირეული ჩარტები
სქოლიო
2001 წლის ალბომები
რობი უილიამსის ალბომები
Capitol Records-ის ალბომები
ალბომები გაი ჩემბერსის პროდიუსერობით
მსოფლიო საფეხბურთო ჩემპიონატი 2014: ჯგუფი G

მსოფლიო საფეხბურთო ჩემპიონატი 2014: ჯგუფი G
ფეხბურთის მსოფლიო ჩემპიონატი 2014: ჯგუფი G — G ჯგუფში თამაშები 16 ივნისიდან 26 ივნისამდე გაიმართება . ჯგუფი შედგება, გერმანიის, აშშ-ის, პორტუგალიისა და განას ნაკრებებისგან.
ჯგუფში გამარჯვებული დაუპირისპირდება H ჯგუფის მეორეადგილოსანს, ხოლო G ჯგუფის მეორეადგილოსანი — H ჯგუფის გამარჯვებულს.
|}
ყველა დრო მოცემულია საქართველოს დროით (UTC+4)
გერმანია — პორტუგალია
განა — აშშ
გერმანია — განა
აშშ — პორტუგალია
აშშ — გერმანია
პორტუგალია — განა
სქოლიო
ჯგუფი G
მარმუზოვიჩი

მარმუზოვიჩი (2016 წლამდე - ანდრიივკა ) — სოფელი უკრაინაში. მდებარეობს ლვივის ოლქის ზოლოჩივის რაიონში. 2013 წელს სოფლის მოსახლეობა 1457 კაცს შეადგენდა.
რესურსები ინტერნეტში
სოფლის ამინდი
ზოლოჩივის რაიონის სოფლები (ლვივის ოლქი)